62018TJ0132_INF
Sodba Splošnega sodišča (tretji senat) z dne 9. junija 2021 – Roland/Komisija
(Zadeva T‑132/18)
„Damping – Uvoz obutve z zgornjim delom iz usnja s poreklom iz Kitajske in Vietnama – Izvršitev sodbe Sodišča v združenih zadevah C‑659/13 in C‑34/14 – Ponovna uvedba dokončne protidampinške dajatve in dokončno pobiranje začasne dajatve – Nadaljevanje postopka, ki je bil podlaga za uredbe, razglašene za neveljavne – Status podjetja, ki deluje v pogojih tržnega gospodarstva – Individualna obravnava – Analiza dokumentov – Neobstoj zahteve za dodatne informacije in obiska zaradi preveritve – Nevračilo protidampinških dajatev – Pravna podlaga – Pravna varnost – Legitimno pričakovanje – Prepoved retroaktivnosti – Sorazmernost – Prepoved diskriminacije – Člen 1 Uredbe (ES) št. 384/96 (postal člen 1 Uredbe (EU) 2016/1036) – Prejšnja praksa odločanja – Pristojnost nacionalnih organov in sodišč“
1.
Ničnostna tožba – Fizične ali pravne osebe – Akti, ki se nanje neposredno in posamično nanašajo – Neposredno nanašanje – Merila – Uredba o uvedbi protidampinške dajatve – Neposredno nanašanje uvoznika zadevnega proizvoda
(člen 263, četrti odstavek, PDEU; Uredba Komisije 2017/2232)
(Glej točki 45 in 46.)
2.
Ničnostna tožba – Fizične ali pravne osebe – Akti, ki se nanje neposredno in posamično nanašajo – Posamično nanašanje – Merila – Uredba o uvedbi protidampinške dajatve – Tožba podjetja, ki ga je bilo mogoče opredeliti ob sprejetju uredbe in ki je del ozkega kroga gospodarskih subjektov – Dopustnost
(člen 263, četrti odstavek, PDEU; Uredba Komisije 2017/2232)
(Glej točke od 47 do 50 in od 55 do 57.)
3.
Skupna trgovinska politika – Zaščita pred dampingom – Protidampinški postopek – Sodba, s katero so bile uredbe, s katerimi so bile uvedene protidampinške dajatve, razglašene za neveljavne – Sprejetje uredbe za izvršitev razveljavitvene sodbe – Vračilo protidampnških dajatev, naloženih z neveljavnimi uredbami – Pristojnost nacionalnih organov in sodišč
(Uredba Sveta št. 2913/92, kakor je bila spremenjena z Uredbo št. 952/2013, člena 217(1) in 221(1), Uredba Sveta št. 1472/2006, člen 1(4) in Uredba Sveta št. 1294/2009, člen 1(5); Uredba Komisije 2017/2232, uvodne izjave od 43 do 46)
(Glej točke od 63 do 71, 89 in 159.)
4.
Skupna trgovinska politika – Zaščita pred dampingom – Protidampinški postopek – Sodba, s katero so bile uredbe, s katerimi so bile uvedene protidampinške dajatve, razglašene za neveljavne – Sprejetje uredbe za izvršitev razveljavitvene sodbe – Sprejetje navedene uredbe na podlagi osnovne protidampinške uredbe 2016/1036 – Dopustnost
(Uredba Evropskega parlamenta in Sveta 2016/1036, člena 9 in 14)
(Glej točke od 73 do 77.)
5.
Skupna trgovinska politika – Zaščita pred dampingom – Protidampinški postopek – Sodba, s katero so bile uredbe, s katerimi so bile uvedene protidampinške dajatve, razglašene za neveljavne – Sprejetje uredbe za izvršitev razveljavitvene sodbe – Ponovna uvedba protidampinških dajatev na uvoz, izveden v obdobju uporabe neveljavnih uredb – Kršitev načel pravne varnosti in prepovedi retroaktivnosti – Neobstoj
(Uredba Evropskega parlamenta in Sveta št. 2016/1036, člen 10(1); Uredba Sveta št. 384/96, člen 10(1))
(Glej točke od 94 do 106.)
6.
Skupna trgovinska politika – Zaščita pred dampingom – Diskrecijska pravica institucij – Sprememba pristopa pri ponovni uvedbi protidampinških dajatev za nekatere uvoznike – Dopustnost – Možnost gospodarskih subjektov, da se sklicujejo na načelo varstva legitimnih pričakovanj – Neobstoj
(Glej točke od 107 do 111 in 152.)
7.
Skupna trgovinska politika – Zaščita pred dampingom – Protidampinški postopek – Sodba, s katero so bile uredbe, s katerimi so bile uvedene protidampinške dajatve, razglašene za neveljavne – Sprejetje uredbe za izvršitev razveljavitvene sodbe – Diskrecijska pravica institucij – Obseg – Sodni nadzor – Meje
(člen 266 PDEU; Uredba Komisije 2017/2232)
(Glej točki 118 in 119.)
8.
Skupna trgovinska politika – Zaščita pred dampingom – Obseg obveznosti Komisije, da preveri natančnost informacij, ki so jih predložile zainteresirane stranke – Informacije, predložene v okviru priznanja položaja podjetja, ki posluje pod pogoji tržnega gospodarstva – Vključitev – Obveznost izvedbe preveritvenega obiska v prostorih zainteresiranega podjetja – Neobstoj
(Uredba Evropskega parlamenta in Sveta 2016/1036, člena 6(8) in 16(1); Uredba Sveta št. 384/96, členi 2(7)(b), 6(8), 9(5) in 16(1))
(Glej točke od 147 do 149.)
9.
Skupna trgovinska politika – Zaščita pred dampingom – Protidampinški postopek – Pravica do obrambe – Obveznost institucij, da predložijo informacije – Uporaba za družbo, ki ni sodelovala v postopku preiskave in ni povezana z nobenim proizvajalcem-izvoznikom iz države, na katero se nanaša preiskava – Izključitev
(Uredba Sveta št. 384/96, člen 2(10))
(Glej točko 156.)
Predmet
Predlog na podlagi člena 263 PDEU za razglasitev ničnosti Izvedbene uredbe Komisije (EU) 2017/2232 z dne 4. decembra 2017 o ponovni uvedbi dokončne protidampinške dajatve in dokončnem pobiranju začasne dajatve na uvoz določene obutve z zgornjim delom iz usnja s poreklom iz Ljudske republike Kitajske in Vietnama, ki jo proizvajajo nekateri proizvajalci v Ljudski republiki Kitajski in Vietnamu, ter o izvršitvi sodbe Sodišča v združenih zadevah C‑659/13 in C‑34/14 (UL 2017, L 319, str. 30).
Izrek
1.
Tožba se zavrne.
2.
Družbi Roland SE se naloži plačilo stroškov.